૬. વાંચન – શરીરના ખોરાક માટેની વાત ઉપર ચર્ચાઈ, પણ મનનો ખોરાક એટલે વાંચન. ઈન્ટરનેટ આપણી આંગળીના ટેરવે રહે છે, અને વાંચનસામગ્રીનો એ ભંડાર છે, છતાંય મને હાથમાં લઈને વાંચવાની જે મજા પુસ્તક આપે છે એ ઈ વિશ્વ આપી શક્તું નથી. ખરીદેલ, લાઈબ્રેરીમાંથી લીધેલ અથવા મિત્ર પાસેથી માંગેલ પુસ્તક વાંચવાની મજા સરળતાનો આગવો અનુભવ છે. કોઈ પણ વેબસાઈટ પર ઑનલાઈન વાંચવામાં અનેક નડતર છે (અક્ષરનાદ પર જેને દૂર કરીને સરળ વાંચનનો પ્રયત્ન અમે કર્યો છે) મોટે ભાગે હું ફુલસ્ક્રીન કરીને જ કોઈ પણ આર્ટિકલ વાંચું છું, એ શુદ્ધ વાંચન છે, કોઈ અડચણ નહીં – વાંચવાની અનોખી મજા